ארץ האש (סדרת טלוויזיה)

ארץ האש (באנגלית: Fire Country) היא סדרת טלוויזיה אמריקאית מסוגת דרמת אקשן שנוצרה על ידי מקס ת'יריוט, טוני פלן וג'ואן רטר והופקה על ידי ג'רי ברוקהיימר עבור CBS.  בסדרה מכבב מקס ת'יריוט בתפקיד הראשי. הסדרה שודרה לראשנה ב-7 באוקטובר 2022. ב-6 בינואר 2023, הסדרה חודשה לעונה שנייה.

רקע 
בודה דונובן (מקס ת'יריוט) הוא אסיר צעיר עם עבר בעייתי. בתקווה לכפר על עברו ולקצר את עונש המאסר שלו, הוא מתנדב לתוכנית מחנה השימור של קליפורניה שבה האסירים מסייעים למחלקת היערות וההגנה מפני שריפות של קליפורניה, המכונה Cal Fire.  בסופו של דבר הוא מוקצה לעיר הולדתו בצפון קליפורניה, שם הוא חייב לעבוד לצד חברים לשעבר, אסירים אחרים וכבאים מובחרים בכיבוי שריפות הענק שפוקדות את האזור.

דמויות

ראשיות 
 מקס ת'יריוט בתור בודה דונובן (המכונה בודה לאונה), כבאי אסיר המבקש כפרה. 
 קווין אלחנדרו בתפקיד מני פרז, אביה של גבריאלה וקפטן Cal Fire לשם נשלח בודה.
 ג'ורדן קלוויי בתור ג'ייק קרופורד, החבר לשעבר של ריילי וגבריאלה, וכבאי.
 סטפני ארצילה בתור גבריאלה פרז, בתו של מני וכבאית על תנאי.
 ג'ולס לאטימר בתפקיד איב אדוארדס, כבאי עם ג'ייק בפיקודו של וינס.
 דיאן פאר בתפקיד שרון ליאון, אשתו של וינס, אמם של ריילי ושל בודה ומפקדת מחלקת האש של Cal.
 בילי ברק בתפקיד וינס ליאון, אביהם של ריילי, ושל בודה ומפקד גדוד האש של קאל.

משניות 
 W. Tré Davis בתפקיד פרדי "גאט" מילס, אסיר קאל פייר וחברו של בודה 
 מייקל טרוקו בתור לוק ליאון, אחיו של וינס
 ג'ייד פטיג'ון בתור ריילי ליאון, בתם המנוחה של וינס ושרון, אחותו הצעירה של בודה והחברה הכי טובה של איב
 סבינה גדצקי בתור קארה, חברתו לשעבר של בודה ואחות שאפתנית למיון
 אפריל אמבר טלק בתפקיד דולי ברנט, דודתו של בודה
 אהרון פרל בתור הצ'יף פאולי ברנט, דודו של בודה
 זאק טינקר בתפקיד קולין אוריילי/אלכס שווקרוס, כבאי על תנאי
 קתרינה ריינולדס בתור קוקי, חברתו של פרדי 
 קארן לבלנק בתור ד"ר לילי קרופורד, אמו של ג'ייק
 פיונה רנה בתור רבקה לי, אסירה ועורכת דין לשעבר
 ג'וליאן כריסטי בתור קייט
 ברקלי הופ בתור האב פסקל
 JP Padda בתור אנדי
 איאן טרייסי בתור ווס
 רבקה מדר בתור פיי, ראש חברת קונסיירז' פרטית לכיבוי אש
 קאנואה גו בתור קייל, חבר של גבריאלה
 קיין בראון בתור רובין, חובר רכבת שעוזר לקאל פייר עם קורבנות של תאונת רכבת 
 קריסטל באלינט בתור אריקה סנואו
 ריילי דייוויס בתור טרוי

הפקה

פיתוח 
בנובמבר 2021, CBS הודיעה שהיא מפתחת סדרה עם מקס ת'יריוט, טוני פלן וג'ואן רטר, המבוססת על חוויותיו של ת'יריוט שגדל במדינת האש בצפון קליפורניה. הסדרה הפוטנציאלית הייתה ידועה אז בשם Cal Fire. בפברואר 2022, פיילוט של הסדרה קיבל אור ירוק. הפיילוט נכתב על ידי פלן ורטר, עם ת'יריוט ככותב שותף, ובוים על ידי ג'יימס סטרונג. במאי 2022, CBS רכשה את הסדרה, ושינתה את שמה ל"ארץ האש". ב-19 באוקטובר 2022, נרכשה עונה מלאה של הסדרה. ב-6 בינואר 2023, CBS הודיעה כי חידשה את הסדרה לעונה שנייה.

צילומים 
צילומי הסדרה החלו ב-21 ביולי 2022 בוונקובר, קנדה והם הסתיימו ב-5 באפריל 2023. הסדרה מצולמת בעיירה פורט לנגלי בתור העיירה הדמיונית אדג'ווטר.

ליהוק 
בפברואר 2022, הוכרז כי ת'יריוט יככב בסדרה. במרץ 2022, ברק ואלחנדרו קיבלו תפקידים ראשיים בפיילוט. כמה ימים לאחר מכן, הוכרז שפאר, קאלוווי, ארצילה ולטימר יופיעו כדמויות קבועות. בספטמבר 2022, הוכרז שטרוקו יצטרף לתוכנית בתפקיד חוזר. בינואר 2023, דווח כי זאק טינקר הצטרף לצוות בתפקיד לא ידוע. במרץ 2023, פורסם שרבקה מדר וקנואה גו לוהקו לתפקידי משנה.

תגובת Cal Fire 
לפני יציאת התכנית לאקרנים, מפקד הכיבוי של Cal, ג'ו טיילר, פרסם הצהרה בה הכחיש כל מעורבות ביצירת התכנית, ואמר כי "סדרת הטלוויזיה הזו היא מצג שווא של מחלקת הכיבוי המקצועית של סוכנות ההגנה על משאבים שהיא Cal Fire. " התנגדות מיוחדת הועלתה לסצנה בקדימון של הסדרה הכוללת אסיר שנלחם בחבר ב-Cal Fire.

טים אדוארדס, נשיא האיגוד של Cal Fire, Local 2881, הוסיף כי "דיברנו עם הצוות המשפטי שלנו, ואנחנו לא יכולים למנוע מהסדרה לשדר או להשתמש בשם Cal Fire". נעשה ניסיון לדרוש באופן חוקי כתב ויתור לפני ואחרי כל פרק, שדחה את מעורבות Cal Fire, אך לא הצליח. לאחר שראה את הפיילוט המלא, אדוארדס המשיך להסתייג מהתוכנית והוסיף ביקורת על אסירים שלא נענשו על הפרות כללים מרובות שבדרך כלל אמורות לגרום לחזרה מיידית לכלא.

מנהלת התוכנית טיה נפוליטנו השיבה לביקורות ואמרה "לא הייתה לי כמעט תגובה. אני יודעת שאנחנו עושים תוכנית בידור. זה לא סרט תיעודי. אנחנו עושים כמיטב יכולתנו". ג'ף סניידר, כבאי בדימוס ואחד מיועצי התוכנית, ציין כי משטרת ניו יורק לא הגיבה על הריאליזם של חוק וסדר ואמרה שהתגובה החריגה של Cal Fire הייתה כי "באופן כללי עם כבאים, אנחנו טובים מאוד ב למצוא את הפגמים אחד של השני."

קישורים חיצוניים

הערות שוליים 

CBS: תוכניות וסדרות
אולפני CBS: תוכניות וסדרות
תוכניות טלוויזיה באנגלית
סדרות פעולה אמריקאיות